text: To eftersøgte anholdt ved Bandidos-fest i Esbjerg
  18 februar 2012 kl. 07.02
  To Bandidos-rockere blev fredag aften anholdt, da det viste sig, at de var eftersøgt for røveri i Nordjylland.
  Det var i forbindelse med en fest for Bandidos-rockere i klubhuset i Finlandsgade i Esbjerg fredag aften, at de to blev anholdt. 
  Syd- og Sønderjyllands Politi var massivt til stede i byen og visiterede de omkring 110 deltagere til festen i et stort telt. Finlandsgade var afspærret under hele forløbet og politiet havde forlænget den såkaldte visitationszone i den indre by i forbindelse med fredagens sammenkomst. 
  Udover de to anholdte blev et par mindreårige gæster omkring 17 år taget med til politigården i Esbjerg til bekymringssamtale.
  